Ай каква е весела картинка
	тая палавница Катеринка!

	Свири на цигулка
	без цигулка.
	люшка се на люлка тя
	без люлка.
	Черпи ни с бонбони
	без бонбони,
	пуска си балони
	без балони
	и лети с ракета
	без ракета,
	по небето шета,
	без да шета.
	Бие барабан
	без барабан,
	среща великан
	без великан.
	на трамвай се вози
	без трамвай,
	хапва от кравая
	без кравай.
	Ай, ай, ай!
	Ай каква е весела картинка
	тая палавница Катеринка!